62021TJ0010_INF
Hotărârea Tribunalului (Camera a cincea) din 8 septembrie 2021 – Griesbeck/Parlamentul
(Cauza T‑10/21)
„Drept instituțional – Norme privind cheltuielile și indemnizațiile deputaților în Parlament – Indemnizație pentru asistență parlamentară – Recuperarea sumelor plătite în mod nejustificat – Sarcina probei – Dreptul la apărare – Eroare de apreciere – Proporționalitate”
1.
Parlamentul European – Membri – Cheltuieli și indemnizații – Indemnizație pentru asistență parlamentară – Control care are legătură cu utilizarea cheltuielilor de asistență parlamentară – Sarcina probei
[Decizia Biroului Parlamentului European privind normele de aplicare a Statutului deputaților în Parlamentul European, art. 33 alin. (1) a doua teză și art. 68]
(a se vedea punctele 40-42)
2.
Parlamentul European – Membri – Cheltuieli și indemnizații – Recuperarea sumelor plătite în mod nejustificat – Decizie a Secretarului General al Parlamentului – Inaplicabilitatea articolului 47 din Carta drepturilor fundamentale procedurii de adoptare a deciziei
[Carta drepturilor fundamentale a Uniunii Europene, art. 47 al doilea paragraf; Decizia Biroului Parlamentului European privind normele de aplicare a Statutului deputaților în Parlamentul European, art. 68]
(a se vedea punctul 50)
3.
Parlamentul European – Membri – Cheltuieli și indemnizații – Indemnizație pentru asistență parlamentară – Suportarea cheltuielilor care nu sunt legate de exercitarea mandatului parlamentar – Excludere
[Decizia Biroului Parlamentului European privind normele de aplicare a Statutului deputaților în Parlamentul European, art. 33 alin. (2)]
(a se vedea punctul 88)
4.
Parlamentul European – Membri – Cheltuieli și indemnizații – Recuperarea sumelor plătite în mod nejustificat – Cuantumul de recuperat – Lipsa unei marje de apreciere a Parlamentului – Invocarea de către deputatul în cauză a unei încălcări a principiului proporționalității – Respingere
[Decizia Biroului Parlamentului European privind normele de aplicare a Statutului deputaților în Parlamentul European, art. 68 alin. (1)]
(a se vedea punctele 97-100)
Obiectul
Cerere întemeiată pe articolul 263 TFUE prin care se urmărește anularea deciziei Biroului Parlamentului din 5 octombrie 2020 de confirmare a deciziei chestorilor din 21 aprilie 2020 prin care se respinge reclamația îndreptată împotriva deciziei secretarului general al Parlamentului din 18 octombrie 2019 referitoare la recuperarea de la reclamantă a sumei de 111872,18 euro plătite în mod nejustificat cu titlu de asistență parlamentară, a acestei decizii a secretarului general al Parlamentului și a notei de debit corespunzătoare din 24 octombrie 2019
Dispozitivul
1)
Respinge acțiunea.
2)
O obligă pe doamna Nathalie Griesbeck să suporte, pe lângă propriile cheltuieli de judecată, pe cele efectuate de Parlamentul European.